รัฐบาลไทย-ข่าวทำเนียบรัฐบาล-รมว.ศธ.พบปะหารือกับบอร์ด กพฐ.ชุดใหม่
วันพฤหัสบดีที่ 24 สิงหาคม 2560
รมว.ศธ.พบปะหารือกับบอร์ด กพฐ.ชุดใหม่
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังพบปะหารือกับคณะกรรมการการศึกษาขั้นพื้นฐาน (กพฐ.) ชุดใหม่ นําโดยนายปิยะบุตร ชลวิจารณ์ ประธานกรรมการ โดยมีผู้บริหารกระทรวงศึกษาธิการเข้าร่วมพบปะหารือในครั้งนี้
อาทิ ม.ล.ปริยดา ดิศกุล เลขานุการรัฐมนตรีว่าการกระทรวงศึกษาธิการ,นายการุณ สกุลประดิษฐ์ เลขาธิการคณะกรรมการการศึกษาขั้นพื้นฐาน, รองเลขาธิการคณะกรรมการการศึกษาขั้นพื้นฐาน(นายบุญรักษ์ ยอดเพชร, นางสุจิตรา พัฒนะภูมิ, นายณรงค์ แผ้วพลสง)เมื่อวันพฤหัสบดีที่ 24 สิงหาคม 2560ณ ห้องประชุมชั้น 9 อาคารสํานักงานคณะกรรมการการศึกษาขั้นพื้นฐาน 5
นพ.ธีระเกียรติ เจริญเศรษฐศิลป์เปิดเผยกับสื่อมวลชนว่า วันนี้เป็นการพบปะเพื่อทําความรู้จักกับ กพฐ. ชุดใหม่เป็นครั้งแรก แต่ยังไม่ได้ลงในรายละเอียดใด ๆ เพียงแต่ฝากแนวคิดเพื่อช่วยขับเคลื่อนงานใน 3 เรื่องหลัก ซึ่งสอดคล้องกับประเด็นที่คณะกรรมการอิสระเพื่อการปฏิรูปการศึกษามองเห็นเช่นกัน คือ 1) โอกาสทางการศึกษา 2) การลดความเหลื่อมล้ําทางการศึกษา 3) คุณภาพการศึกษา
เนื่องจากบอร์ดชุดนี้ เป็นผู้ที่มีความเชี่ยวชาญชํานาญแตกต่างกันหลากหลายทั้งนักวิชาการ ผู้บริหารมหาวิทยาลัย ผู้อํานวยการโรงเรียน ศึกษานิเทศก์ เป็นต้น จึงเสนอแนะให้ทุกคนถอดหมวกใบเดิมออกก่อน เพื่อจะได้มองภาพการศึกษาพื้นฐานของทั้งประเทศแบบองค์รวม มองเห็นเป็นภาพใหญ่ ที่จะสามารถขับเคลื่อนงานเดินหน้าไปได้
สิ่งสําคัญที่บอร์ดจะต้องทํา คือ ทําหน้าที่ตามกฎหมายกําหนดทั้งในการกํากับ ดูแล ตรวจสอบ ช่วยขับเคลื่อนงาน ตลอดจนเสนอแนะนโยบายต่อรัฐมนตรี และดูแลระเบียบกฎเกณฑ์ต่าง ๆ ของหน่วยงานในสังกัดสํานักงานคณะกรรมการการศึกษาขั้นพื้นฐาน (สพฐ.) เช่น การจัดสรรทรัพยากรด้านต่าง ๆ ซึ่งผู้ที่เชี่ยวชาญด้าน IT สามารถตรวจสอบการจัดสรรอุปกรณ์ งบประมาณ ว่าถูกต้องเหมาะสมหรือไม่ หรือผู้เชี่ยวชาญด้านการศึกษาพิเศษ ก็สามารถลงไปดูได้ว่ามีการจัดสรรทรัพยากรสอดคล้องกับนโยบายการศึกษาพิเศษมากน้อยเพียงใด เป็นต้น
การพบปะหารือในครั้งนี้ จึงเป็นโอกาสอันดีที่จะได้ทําความเข้าใจถึงแนวทางการดําเนินงานที่ชัดเจนตรงกัน เพื่อให้บอร์ดทํางานตามกฎหมาย มิใช่ต้องดูแลเรื่องต่าง ๆ มากมายทั้งเรื่องที่กําหนดไว้ในกฎหมายและเรื่องที่ไม่มีความจําเป็นตามกฎหมายดังเช่นที่ผ่านมา จึงถือเป็นการพลิกโฉมการทํางานของบอร์ด กพฐ. ลบข้อกล่าวหาเป็นเพียง “บอร์ดโลกลืม” ให้หมดไป และเชื่อว่าเมื่อบอร์ดสามารถขับเคลื่อนงานได้อย่างเป็นรูปธรรม ก็จะมีส่วนช่วยลดการทุจริตคอร์รัปชันต่าง ๆ ให้น้อยลง อันจะส่งผลต่อการตรวจสอบ กํากับ และขับเคลื่อนนโยบายให้เป็นไปในทิศทางที่ดีขึ้นด้วย
คณะกรรมการการศึกษาขั้นพื้นฐานซึ่งคณะรัฐมนตรีได้อนุมัติแต่งตั้งตั้งแต่วันที่ 25 กรกฎาคม 2560 เป็นต้นไปมีจํานวน17คน/รูปดังนี้
1. นายปิยะบุตรชลวิจารณ์ประธานกรรมการ
2. นายพิทักษ์บัวแสงใสกรรมการที่เป็นผู้แทนองค์กรเอกชน
3. นายนุชากร มาศฉมาดล กรรมการที่เป็นผู้แทนองค์กรปกครองส่วนท้องถิ่น
4. นางสาวทินสิริ ศิริโพธิ์กรรมการที่เป็นผู้แทนองค์กรวิชาชีพ
5. ผู้ช่วยศาสตราจารย์กวิสรารัตนากรกรรมการผู้ทรงคุณวุฒิ (ด้านการประถมศึกษา)
6. นายจงภพ ชูประทีป กรรมการผู้ทรงคุณวุฒิ (ด้านเทคโนโลยีสารสนเทศ)
7. นางบุสบง พรหมจันทร์ กรรมการผู้ทรงคุณวุฒิ (ด้านการมัธยมศึกษา)
8. นางสาวเบญจพรปัญญายง กรรมการผู้ทรงคุณวุฒิ (ด้านการศึกษาปฐมวัย)
9. นายพิศณุ ศรีพลกรรมการผู้ทรงคุณวุฒิ (ด้านการศึกษานอกระบบและการศึกษาตามอัธยาศัย)
10. ว่าที่ร้อยตรีไพศาล ประทุมชาติ กรรมการผู้ทรงคุณวุฒิ(ด้านการงบประมาณการเงินและการคลัง)
11. รองศาสตราจารย์ยืน ภู่วรวรรณ กรรมการผู้ทรงคุณวุฒิ (ด้านอุตสาหกรรม)
12. นางศรินธร วิทยะสิรินันท์ กรรมการผู้ทรงคุณวุฒิ (ด้านการศึกษาเพื่อคนพิการ)
13. นายสมหมาย ปาริจฉัตต์ กรรมการผู้ทรงคุณวุฒิ (ด้านธุรกิจและการบริการ)
14. นางสาวสุรภี โสรัจจกุล กรรมการผู้ทรงคุณวุฒิ (ด้านการบริหารงานบุคคล)
15. นางแสงระวี วาจาวุทธกรรมการผู้ทรงคุณวุฒิ (ด้านการศึกษาสําหรับผู้ด้อยโอกาส ด้านการศึกษาเอกชน และด้านการศึกษาสําหรับผู้มีความสามารถพิเศษ)
16. รองศาสตราจารย์เอกชัย กี่สุขพันธ์ กรรมการผู้ทรงคุณวุฒิ (ด้านการบริหารการศึกษา)
17. พระพรหมดิลก กรรมการผู้ทรงคุณวุฒิ (ด้านพุทธศาสนาและการศึกษา)
นวรัตน์ รามสูต, บัลลังก์ โรหิตเสถียร: สรุป/รายงาน
นวรัตน์ รามสูต: ถ่ายภาพ